Malferma alvoko: Iĝu TEJO-estrarano 2018/2019 - Tutmonda Esperantista Junulara Organizo
Home > Malfermaj alvokoj > Malferma alvoko: Iĝu TEJO-estrarano 2018/2019
La Estraro estas la ĉefa plenuma instanco de TEJO.
Ordinare, novaj estraranoj estas elektitaj okaze de la ĉefa kunveno de la Komitato dum la Internacia Junulara Kongreso, kiu ĉi-jare okazos en Badaĥozo (Hispanujo) de la 4-a ĝis la 11-a de aŭgusto.
Kandidato por iĝi estrarano de TEJO devas esti individua membro de TEJO en 2018 kaj esti naskita inter la 1-a de septembro 1983 kaj la 9-a de aŭgusto 2000.
Ĉiu estrarano povas havi unu aŭ plurajn estrarajn fakojn. La nunaj fakoj estas Eksteraj Rilatoj, Aktivula Trejnado, Landa Agado, Merkatiko&Informado, Kongresoj, Talento, Projektoj, Adoleska Agado, Genra Egaleco, Edukado, Kulturo, Scienca kaj Faka Agado, Universitata Agado, Moviĝeblo, Teknologio, Rilatoj kun UEA, Rilatoj kun ILEI, Pasporta Servo kaj Volontuloj. Tial kandidato estu preta okupiĝi pri iuj el la listigitaj fakoj.
Por kandidatiĝi, sendu mesaĝon al elekta.komisiono@tejo.org ĝis sabato la 30-a de junio 2018 kun viaj vivresumo, motiviga letero kaj klara eksplicita indiko pri la fakoj kaj la oficoj kiujn la kandidato pretus transpreni en la Estraro.
Se vi scias pri alia taŭga kandidato, konvinku lin aŭ ŝin sendi sian kandidatiĝon aŭ sendu mesaĝon al elekta.komisiono@tejo.org tiel ke ni mem povu kontakti la potencialan kandidaton.
Fernando Jorge Pedrosa Maia Jr, Michael Boris Mandirola, Arina Osipova, Carlotta Pavese
16/06/2018 at 11:43